รายงานการประชุม สำนักงานเกษตรอำเภอบางแพ

วันที่ 8 กันยายน 2566

ณ ห้องประชุมสำนักงานเกษตรอำเภอบางแพ

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาวปิยรักษ์ รัศมี | เกษตรอำเภอ |  |
| 2 | นางสาวณัฐรดา นาคปฐม | นักวิชาการส่งเสริมการเกษตรปฏิบัติการ |  |
| 3 | นางสาวมุกดา เจรจาศิลป | นักวิชาการส่งเสริมการเกษตรปฏิบัติการ |  |
| 4 | นางสาวพิรุณพร ไข่ทองแก้ว | นักวิชาการส่งเสริมการเกษตรปฏิบัติการ |  |
| 5 | นายกาญชนะ กองอาษา | นักวิชาการส่งเสริมการเกษตรปฏิบัติการ |  |
| 6 | นางสาวอุไรวรรณ สัตยะเลขา | นักวิชาการส่งเสริมการเกษตรปฏิบัติการ |  |
| 7 | นางสาวอัญชลี นุ้ยเครือ | เจ้าพนักงานธุรการ |  |
|  |  |  |  |

รายงานการประชุม สำนักงานเกษตรอำเภอบางแพ

วันที่ 8 กันยายน 2566

ณ ห้องประชุมสำนักงานเกษตรอำเภอบางแพ

ผู้เข้าร่วมประชุม จำนวน 7 คน

1.นางสาวปิยรักษ์ รัศมี เกษตรอำเภอบางแพ (ประธาน)

2.นางสาวณัฐรดา นาคปฐม นักวิชาการส่งเสริมการเกษตรปฏิบัติการ

3.นางสาวมุกดา เจรจาศิลป นักวิชาการส่งเสริมการเกษตรปฏิบัติการ

4.นางสาวพิรุณพร ไข่ทองแก้ว นักวิชาการส่งเสริมการเกษตรปฏิบัติการ

5.นายกาญชนะ กองอาษา นักวิชาการส่งเสริมการเกษตรปฏิบัติการ

6.นางสาวอุไรวรรณ สัตยะเลขา นักวิชาการส่งเสริมการเกษตรปฏิบัติการ

7.นางสาวอัญชลี นุ้ยเครือ เจ้าพนักงานธุรการ

เริ่มประชุม เวลา 09.00 น.

ระเบียบวาระที่ 1 เรื่องที่ประธานแจ้งให้ที่ประชุมทราบ

1. การเร่งรัดการขึ้นทะเบียนเกษตรกร และปรับปรุงทะเบียนเกษตรกร ประจำปีงบประมาณ พ.ศ.2566 โดยมีเป้าหมายการขึ้นทะเบียน/ปรับปรุงทะเบียนเกษตรกร และวาดแปลง ตามตัวชี้วัดรอบที่ 2 จำนวน 15,000ครัวเรือน (รวมทั้งปีงบประมาณ2566 จำนวน 40,000 ครัวเรือน) เป้าหมายการวาดแปลง 6,000 แปลง สำหรับความก้าวหน้าของอำเภอบางแพ การขึ้นทะเบียน/ปรับปรุงทะเบียน รายอำเภอ ณ วันที่ 31 สิงหาคม 2566 อำเภอบางแพมีการขึ้น/ปรับปรุงทะเบียนเกษตรกรคิดเป็นร้อยละ 87.93 ได้ 5 คะแนน และมีการวาดแปลงคิดเป็นร้อยละ 101.76 ได้ 5 คะแนน

2. ฝ่ายบริหารทั่วไป รายงานผลการใช้จ่ายประจำปีงบประมาณ 2566 ณ วันที่ 28 สิงหาคม 2566 คิดเป็นร้อยละ 90.84 โดยเป็นที่ 6/14 ในระดับ สสก.ที่2 และเป็นลำดับที่ 69/148 ในระดับกรม

3. ประชุมสมาชิกสหกรณ์ออมทรัพย์ กรมส่งเสริมการเกษตร ประจำปี 2566 กลุ่มจังหวัดราชบุรี กำหนดจัดในวันเสาร์ ที่ 19 สิงหาคม 2566 ตั้งแต่เวลา 10.00 น. ถึง 12.00 น. ณ ห้องประชุมสำนักงานเกษตรจังหวัดราชบุรี โดยผู้แทนสมาชิกสหกรณ์กลุ่มจังหวัดราชบุรี ชุดที่ 8 ลงมติรับรองผลการสรรหาผู้แทนสมาชิกชุดที่ 9 กลุ่มจังหวัดราชุบรี และผู้แทนสมาชิกสำรอง

4. ผลการสุ่มตรวจสารพิษตกค้างในผลิตผลการเกษตร ในผักและผลไม้ อำเภอบางแพ ไม่พบสารกลุ่มออร์การโนฟอสเฟตและคาร์บาเมท และกลุ่มออร์กาโนคลอรีนและไพรีทรอยด์

5. กลุ่มยุทธศาสตร์และสารสนเทศ เห็นชอบแนวทางการจัดทำแผนพัฒนาบุคลากรรายบุคคล (IDP) โดยกรมส่งเสริมการเกษตรได้จัดประชุมชี้แจงแนวทางการจัดทำแผนพัฒนาบุคลากรรายบุคคลผ่าน Zoom Meeting เมื่อวันจันทร์ที่ 28 สิงหาคม 2566 เพื่อสร้างการรับรู้และสร้างความเข้าใจกับบุคลากรไปในทิศทางเดียวกัน โดยให้ บุคลกรประเมินใน google form ให้เสร็จสิ้น ภายในวันที่ 25 กันยายน 2566

6. กลุ่มอารักขาพืช ชี้แจงแนวทางการดำเนินการสำรวจโรคใบด่างในมันสำปะหลัง โดย

6.1 ให้ประสานความร่วมมือกับบุคลกรของกรมการปกครอง กำนัน ผู้ใหญ่บ้าน และคณะกรรมการหมู่บ้านร่วมดำเนินการสำรวจและเก็บข้อมูลพื้นที่ที่พบโรคใบด่าวมันสำปะหลังจากเกษตรกรเจ้าของแปลง ผ่าน Google Form ภายในวันที่ 5 ของทุกเดือน

6.2 บริหารจัดการโรคใบด่างมันสำปะหลังที่พบในพื้นที่ ตามคู่มือบริหารจัดการโรคใบด่างมันสำปะหลัง

7. กลุ่มส่งเสริมและพัฒนาเกษตรกร แจ้งยอดการจำหน่ายสินค้า ศูนย์การเรียนรู้การบริหารจัดการสินค้าเกษตร ตลาดเกษตรจังหวัดราชบุรี ประจำเดือน สิงหาคม 2566 ข้อมูล ณ วันที่ 23 สิงหาคม 2566 มียอดจำหน่าย 1,045,706 บาท และมียอดตั้งแต่ เดือน ม.ค.66 - 22 สิงหาคม 2566 มียอดจำหน่าย 11,054,120 บาท

8. การให้ความช่วยเหลือเกษตรกรผู้ประสบภัยด้านพืช เมื่อเกิดภัยธรรมชาติและเกิดความเสียหายด้านพืชแก่เกษตรกร ให้ปฏิบัติตามแผนการให้ความช่วยเหลือเกษตกร ให้ครอบคลุมพื้นที่ โดยเฉพาะพื้นที่ที่ประสบภับซ้ำซากหรือพื้นที่ที่เสี่ยงต่อการเกิดภัย

มติที่ประชุม

* รับทราบ

ระเบียบวาระที่ 2 รับรองรายงานการประชุม

* รับรองรายงานการประชุม

ระเบียบวาระที่ 3 เรื่องสืบเนื่อง

* ไม่มี

ระเบียบวาระที่ 4 เรื่องอื่นๆ

* ติดตามการบันทึกแผน และผลการคีย์ระบบ T&V
* เน้นย้ำเรื่องการอยู่เวรยามประจำสำนักงานเกษตร ให้ปฏิบัติตามระเบียบโดยเคร่งคัด
* การช่วยกันประหยัดพลังงาน การสำรวจตรวจตราปลั๊กไฟให้ดึงออกเมื่อใช้เสร็จแล้ว

เลิกประชุมเวลา 12.00 น.